বেঙ্গলটুডে প্রতিনিধি, ঢাকা: আদালতের নির্দেশ সত্ত্বেও মুক্তিযোদ্ধা এক প্রকল্প বাস্তবায়ন কর্মকর্তার (পিআইও) চাকরির মেয়াদ এক বছর বৃদ্ধি না করায় চার সচিবসহ আটজনের বিরুদ্ধে আদালত অবমাননার রুল জারি করেছেন হাইকোর্ট। একইসঙ্গে, ওই পিআইওর স্থলে নতুন করে একজনকে অতিরিক্ত দায়িত্ব দিয়ে জারি করা বিজ্ঞপ্তিও স্থগিত করেছেন আদালত। মুক্তিযুদ্ধ মন্ত্রণালয়ের সচিব, জনপ্রশাসন সচিব, অর্থ সচিব, দুর্যোগ ব্যবস্থাপনা মন্ত্রণালয়ের সচিব ও মহাপরিচালক, জাতীয় মুক্তিযোদ্ধা কাউন্সিলের মহাপরিচালক, ময়মনসিংহের জেলা প্রশাসক এবং ত্রাণ ও পুনর্বাসন কর্মকর্তার বিরুদ্ধে কেন আদালত অবমাননার অভিযোগ আনা হবে না, তা রুলে জানতে চাওয়া হয়েছে। এক আবেদনের শুনানি নিয়ে মঙ্গলবার হাইকোর্টের বিচারপতি…